izzako/sundanese-pixelgpt huggingface dataset:
Kontribusina kana subyék anu pohara legana sumebar dina réa jurnal jeung puluhan rébu surat jeung naskah manuskrip anu can sakumna dipedalkeun
Nepi ka kiwari, can aya édisi lengkep ngeunaan tulisan-tulisan Wilhelm Leibinz
Taun 1679, Leibinz mimiti ngawanohkeun system wilangan dumasar dua (binér)
(1646 – 1716) Awalna tina koréspondénsi jeung Pere Joechm Bouvet, saurang Jesuit jeung misionaris di Cina
Ngaliwatan Bouvet, Leibinz diajar "I Ching" (geus aya 5000 taun SM), Héksagram anu patali jeung sistem wilangan dumasar dua
"Yin" jeung "Yang" dina héksagram anu dilambangkeun garis pegat jeung garis lempeng digantikeun ku angka 0 jeung angka 1
Hasilna héksagram dikonvérsi jadi wilangan binér
Sistem wilangan ieu pisan anu bakal jadi fondasi révolusi komputer
Sir Charles Spencer Chaplin, Jr. KBE (), atawa Charlie Chaplin, nyaéta aktor komedi Inggris anu mangrupa salah sahiji aktor film anu kawentar dina sajarah Hollywood di éra film hideung bodas, sakaligus sutradara film anu sukses
Aktingna di layar osok ngajadikeun Charlie Chaplin sabagé salah sahiji artis pantomim jeung badut anu pang hadéna anu mineng dijadikeun pieunteungeun keur seniman di widang anu sarua
Chaplin nyaéta salah sahiji tokoh paling berpengaruh jeung paling kréatif di éra film bisu
Dina film-filmna, Chaplin dikenal osok ngarangkep-rangkep, ngawitan ti peran utama, sutradara, nu nulis naskah, nepi ka anu ngeusi ilustrasi musik
Charlie chalplin ngabéakkeun masa leutikna di panampungan urang miskin jeung panti asuhan
Teu jelas saha bapa kandungna, tapi salaki indungna, Charles Chalplin, saurang panyanyi, ti mimiti geus ngalantarkeun kaluarga jeung ninggal ku sabab alkohol dina taun 1901
Indungna hannah, aktris anu teu terkenal, leuwih loba ngabéakeun waktu ku kaluar-asup rumah sakit jiwa
Sanajan sumanget kana diajar, chalplin osok ninggalkeun sakolah dina jam 10 piekun gawé di sirkus keliling
Kamiskinan dina masa leutikna ieu anu ngagambarkeun ciri khas kostum si Gelandangan
Saddam Hussein Abd al-Majid al-Tikriti (Arab: صدام حسين عبد المجيد التكريتي Saddām Husayn Aabdu-Al-majīd al-tikrītī[1]; ) nyaéta Presiden Irak dina periode 16 Juli 1979 dugi ka 7 April 2005, nalika katéwak ku pasukan koalisi nalika menginvasi Irak dina taun 2003
Sabagé pamingpin Irak jeung pupuhu Partai Ba'ath, anjeunna nyokot kawijakan pan-Arabisme sekuler, modérnisasi ekonomi, jeung sosialisme Arab.. Dina basa Arab, ngaran "Saddam" miboga harti "jelma anu bedegong" atawa "jelma anu nantang" (di Irak ngaran ieu ogé dipaké keur istilah pikeun bemper mobil).. Ngaran "Hussein" (ogé dibaca "Husayn" jeung "Hussain") nyaéta ngaran leutik bapana, "Abd al-Majid" nyaéta ngaran akina, jeung "at-Tikriti" nu hartina anjeunna digumelarkeu
jeung "at-Tikriti" nu hartina anjeunna digumelarkeu jeung di gedékeun di Tikrit.. Anjeunna biasa disebat "Saddam Hussein", atawa "Saddam" hungkul piekun leuwih singket.. Biografi
Saddam Husein gumelar di Tikrit Iraq 28 April 1937 jeung digedékeun di Désa Auja, hiji daerah miskin di barat laut Baghdad
Kolotna nyaéta patani miskin tapi pamanna nyaéta saurang perwira Iraq jeung pajoang persatuan Arab
Pendidikan tinggi di Universitas Kairo taun 1962 jeung Universitas Baghdad taun 1971
Anjeunna ilubiung dina dunia politik ku cara gabung jeung partéy Sosialis Ba`ath nalika usia 19 taun
Ngaranna ngaronjat tilu taun sabda terlibat dina usaha pembunuhan Perdana Menteri Iraq Abdul Karim Kasim taun 1959
Saddam ka témbak sukuna, tuluy kabur ka Suriah jeung Mesir
Léonardo da Vinci (gumelar di Vinci, Propinsi Firenze, Italia, ping 15 April 1452 - maot di Clos Lucé, Perancis, 2 Méi 1519 dina usia 67 taun) nyaéta arsiték, musisi, panulis, pematung, jeung palukis Renaisans Italia
Anjeunna digambarkeun sabagé arketipe "manusa renaisans" jeung sabagé jenius universal
Léonardo katélah ku lukisanna anu piawai, sapertos"Jamuan Pamungkas" jeung "Mona Lisa"
Anjeunna ogé dikenal ku sabab ngadésain loba ciptaan anu ngantisipasi teknologi modérn tapi anu jarang dijieun samasa hirupna, sabagé conto ide-idena ngenaan tank jeung mobil anu dituangkanna liwat gambar-gambar dwiwarna
Salian éta, anjeunna ogé ilubiung dina ngamajukeun élmu anatomi, astronomi, jeung teknik sipil nepi ka kuliner
Ngeunaan da Vinci
Tileutik Da Vinci geus diajar ngalukis jeung Andrea del Verrocchio
Kamampuan ngalukisna bahkan ngaleuwihan sang guru
Taun 1481 Léonardo pindah ka Milan
Hasil karyana anu paling terkenal nyaéta Kuda Sforza anu dikerjakeunnana salila kurang leuwih 11 taun
Da Vinci teu sa ukur ngalukis jeung nyieun patung, tapi ogé nyieun rancangan jalan, walungan, kanal-kanal di kota Milan
Anjeunna ogé terampil ngaulinkeun alat musik
Da Vinci tuluy dibéré pagawéan di kota Milan ku Raja Louis XII jeung Paus Leo X di kota Roma
Anjeunna mantuan Raphael jeung Michaelangelo ngarancang katedral Santo Petrus
Dina kahirupanna Léonardo resep kana élmu pangaweruh
Anjeunna ngamimitian nalungtik manuk hiber jeung ngarancang mesin pikeun hiber
Pamikiranna éta aya dina buku catetanna saloba 7.000 kaca
Dina buku éta ogé aya sketsa ngeunaan studi awak manusa
Dina jaman éta, anatomi awak manusa teu leuwih ti saukur susugannan, sabab saha waé teu meunang ngabedah janazah
Ku kanekatanna susulumputan néangan kasempetan ngabedah awak jelma nu geus maot, nu engkéna tindakan anu teu lazim di jamanna ieu mérékeun kontribusi anu géde piekun dunia kadokteran
Karya Da Vinci
Sanajan lukisan Da Vinci loba kénéh nu can réngsé, anjeunna tetep saurang seniman anu luar biasa inovatif jeung mangaruhan
Dina taun mimiti, gaya lukisanna di sajajarkeun jeung Verrocchio
Inovasi gayana malah leuwih jelas dina lukisan The Last Supper (dijueun taun 1495-1497), di mana anjeunna nyiptakeun deui hiji téma tradisional ku cara anu anyar
Dina ieu lukisan, nunjukkeun gabar 12 urang murid sabagé tokoh individu, anu dikelompokeun dina hiji komposisi anu dinamis tina tilu bagéan
Lukisan ieu dijieun dina dinding biara gereja Santa Maria delle Grazie di Milan, Italia
Tapi ieu lukisan dijieun ku cét minyak anu goréng pikeun lukisan dina dinding nu nyebabkeun lukisan gancang pupul
Sabada sababaraha kali diréstorasi, ahirna dilakukeun réstorasi gedé-gedéan nu ahirna bérés taun 1999
Salian ti The Last Supper lukisan nu leuwih terkenal deui nyaéta lukisan "Mona Lisa"
Lukisan Mona Lisa dikerjakeun kira-kira taun 1503-1506
James Clerk Maxwell (13 Juni 1831 – 5 November 1879) nyaéta fisikawan Skotlandia anu mimiti nulis hukum magnetisme jeung kalistrikan dina rumus matematis
Dina taun 1864, anjeunna ngabuktikeun yén gelombang elektromagnetik téh nyaéta gabungan tina osilasi medan listrik jeung magnetik
Maxwell nyindekkeun yén cahaya téh salah sahiji bentuk radiasi elektromagnetik
Anjeunna ogé nyieun pamahaman ngeunaan gerak gas, ku cara nunjukkeun yén laju molekul-molekul di jero gas gumantung kana suhuna séwang-séwangan
James Clerk Maxwell katélah ku formulasi opat pernyataan anu ngajelaskeun hukum dasar listrik jeung magnét
Kadua widang ieu saacan Maxwell atos ditalungtik lila pisan jeung tos dipikanyaho aya patali antawis duaannana
Mung, din rupa-rupa hukum listrik jeung kamagnétan geus kapanggih jeung ngandung kabeneran tina sababaraha segi, saacan Maxwell, euweuh hiji-hiji acan tina hukum-hukum éta anu mangrupa hiji téori terpadu
Anjeunna boga opat pakakas hukum anu dirumuskeun sacara ringkes (tapi miboga bobot anu gedé), Maxwell ahirna bisa ngajelaskeun sacara tepat paripolah jeung saling hubungan atawis medan listrik jeung magnét
Ngeunaan James Clerk Maxwell
James Clerk Maxwell nyaéta élmuwan diwidang Fisika asal Inggris anu nyumbangkeun hukum kalistrikan jeung magnet
Listrik jeung magnet saacanna atos jadi perhatian élmuwan, mung acan dihijikeun dina hiji téori anu padu jeung anu struktur
Maxwell ngajabarkeun sacara bener karakteristik jeung hubungan antara medan listrik jeung magnit
Anjeunna ngubah sajumlah fénoménajadi hiji téori tunggal anu bisa dijadikeun rujukan
Téori Maxwell tuluy jadi cecekelan sacara luas boh di sektor téori boh dina prakték élmu pangaweruh
Pablo Ruiz Picasso (gumelar 25 Oktober 1881 – maot 8 April 1973 dina usia 91 taun) nyaéta saurang seniman anu katélah ku aliran kubisme jeung katélah sabagé palukis revolusioner dina abad ka-20
Jenius seni anu ahli dina nyieun patung, grafis, keramik, kostum penari balet nepi ka tata panggung
Gumelar di Malaga, Spanyol 25 Oktober 1881 Ngaran lengkapna Pablo (or El Pablito) Diego José Santiago Francisco de Paula Juan Nepomuceno Crispín Crispiniano de los Remedios Cipriano de la Santísima Trinidad Ruiz Blasco y Picasso López
Bapana Josse Ruiz Blasco, saurang profesor seni jeung indungna Maria Picasso Lopez
Ngeunaan Pablo Picasso
Pablo Picaso nyaéta saurang seniman lukis ti Spanyol anu nancepkeun éksistensi lukisan sabagé karya seni anu ngandung unsur estetika jeung pemaknaan anu jero
Anjeunna miboga gaya lukisan, imaginasi, jeung vitalitas anu luhur diunggal karya-karyana
Anjeunna seniman produktif jeung geus ngahasilkeun karya leuwih ti 20.000 salila 75 taun
Lukisan Picaso miboga estetika, makna jeung gaya anu khas nu ahirna loba dipikaresep ku kolektor jeung anu nyebabkeun harga lukisanna awis
Buah léngkéng mangrupa buah "antioksidan"
Zat giji anu aya di jero buah léngkéng nyaéta protéin, karbohidrat, serat kasar, vitamin C jeung mineral saperti kalsium, fosfor jeung zat besi
Sajaba ti éta, buah léngkéng ogé ngandung "sanyawa polifenol", nyaéta corilagin, gallic acid jeung ellagic acid
sakabéh sanyawa éta ngandung antioksidan, miboga mangpaat sangkan nyegah radikal bébas, ku kituna bisa ngurangan oksidasi di jero awak
Manfaat buah léngkéng leuwih loba dikandung tina sikina dibandingkeun jeung daging buahna
sikina bisa dipaké pikeun ngabodasan kulit, ku lantaran ngandung zat anu bisa nyegah aktivitas gawé "enzim tyrosinase"
Enzim ieu miboga fungsi pikeun ngarobah melamin, atawa nu sok biasa disebut "pigmén kulit"
Sabenerna aya opat jenis léngkéng anu cocog dipelak di dataran rendah nyaéta léngkéng Pingpong, léngkéng Diamond River, léngkéng Kristalin jeung léngkéng Itoh
Léngkéng Diamond river mangrupa léngkéng anu asalna ti Cina sedengkeun léngkéng Kristalin jeung léngkéng Itoh ti Thailand
Dina awalna, nalika taun 1996 siki léngkéng Pingpong mimiti dipelak di Prambanan
Bibit ieu meunang ti tangkal indukna anu dipelak di Semarang anu asalna ti Vietnam
Harga bibit léngkéng pingpong macem-macem gumantung kana ukuranana, contona ukuran 15 cm nepi ka 20 cm hargana 20 rébu
Cara Ngarawat Léngkéng Pingpong
Pikeun ngarojong hasil anu maksimal dina budi daya léngkéng Pingpong ieu aya sawatara léngkah perawatan anu kudu dipigawé, di antarana:
Muhammad Iqbal, penyair, pujangga jeung filsuf abad ke-20,gumelar di Sialkot, Punjab, India, 9 November 1877 – maot di Lahore, 21 April 1938 dina usia 60 taun
Iqbal gumelar di Sialkot Punjab India 9 November 1877 jeung maot di Lahore Pakistan 21 April 1938
Iqbal gumelar ti kaluarga kelas tengah anu loba dibekelan nilai-nilai Islam anu kuat
Kaparigelan nulisna mekar dina bimbingan Maulwi Mirr Hasan
Lulus di Scotch Mission College di Sialkot, Iqbal pindah ka Lahore asup ka Kolese Pamaréntah di Lahore jeung meunangkeun guru Sir Thomas Arnold (saurang ahli dina widang Islam jeung Filsafat modérn) tuluy tamat ku predikat cumlaude
Sabada meunang gelar master dina widang filsafat, anjeunna tuluy jadi korektor Basa Arab di Universitas Kolese Oriental Lahore ogé ngajar di Universitas éta
Anjeunna tuluy neruskeun studi taun 1905 di Lincoln`s Inn di London pikeun jadi pangacara
Sabada éta anjeunna balik deui diajar di Universitas Cambridge dina jurusan Filsafat sabari nyiapkeun disertasi Doktor pikeun Universitas Munich Jerman
Disertasina anu judulna “Perkembangan Metafisika di Persia” bisa diréngsékeun dugi ka anjeunna kenging gelar Doktor Filsafat taun 1907
Sabada balik ti Eropa, anjeunna balik deui gabung di Kolese Pamaréntah Lahore sabagé Profesor Filsafat jeung kasusastraan Inggris
Cendrawasih Botak atawa dina ngaran ilmiahna "Cicinnurus respublica" nyaéta sajenis manuk pengicau ukuranana leutik, panjangna kira-kira 21 cm, ti marga "Cicinnurus"
Manuk jalu dewasa mibanda bulu anu warnana beureum sarta hideung kalayan tengkuk boga warna konéng, sungut héjo caang, sukuna miboga warna biru sarta dua bulu buntut wungu ngalingkar
Kulit sirahna boga warna biru ngora caang kalayan pola salib dobel hideung
Manuk bikang éndemik Indonésia, Cendrawasih Botak ngan kapanggih di leuweung dataran pendék di pulo Waigeo sarta Batanta di kabupatén Raja Ampat, propinsi Papua Kulon
Ngaran spésiés ilmiah ieu dibikeun ku alo Kaisar Napoleon Bonaparte anu ngaranna Charles Lucien Bonaparte sarta sempet ngabalukarkeun kontrovérsi
Bonaparte, saurang pamilu aliran republik, ngadéskripsikeun manuk Cendrawasih Botak ti spésimen anu di beuli ku saurang ahli biologi Inggris ngaranna Edward Wilson sawatara bulan saméméh John Cassin, anu baris méré ngaran manuk ieu pikeun ngahormatan Edward Wilson
Tilu welas taun saterusna, ahli sato Jerman anu ngaranna Heinrich Agathon Bernstein manggihan habitat Cendrawasih Botak di pulo Waigeo
Cendrawasih Botak ogé geus ka daptar jenis satrwa anu dilindungi berdasarkeun UU No 5 taun 1990 dan PP No 7 taun 1999
Cendrawasih Gagak, "Lycocorax pyrrhopterus", nyaéta Cendarwasih anu rupana jiga manuk gagak ukuranana sedeng sarta miboga panjang kira-kira 34 cm
Cendrawasih gagak miboga nulu anu warna poék, tapi lembut kawas sutera
Pamatukna manuk Cendrawasih gagak ieu miboga warna hideung, kelir di panonna beureum karmin, sarta mibanda sora panggero anu ngingetkeun urang kana sora gogog anjing
Manuk Cendawasih gagak anu jalu sarta manuk bikangna mirip pisan, malahmah hésé di bédakeun
Manuk bikangnamah saeutik leuwih gedé batan manuk jaluna
Cendrawasih ieu boga sipat monogami sarta éndemikna cicing di leuweung dataran rendah di kapuloan Maluku di Indonésia
Kadaharan utamana nyaéta sabangsaning buah-buahan sarta artropod
Tilu sub spésiésna geus dipikawanoh, sarta ditandaan kalayan aya atawa henteuna bercak bodas dina bulu jangjang handapna
Cendrawasih gagak umumna kapanggih di wewengkon habitatna, Cendrawasih Gagak diévaluasi miboga résiko pisan di jero IUCN Red List sarta kadaptar dina CITES Appendix II
Cendrawasih gagak bisa punah lamun urang teu bisa ngajaga popilasina
Sabab geus kaancam pisan, lamun teu urang saha deui nu bakal ngajaga sarta ngalestarikeun manuk ieu
Anggar nyaéta salah sahiji cabang olahraga beladiri
Olahraga ieu ngagunakeun pakakas atawa pakarang pedang mintul pikeun nojos, marang, atawa nojos sakaligus marang
Dina cabang olahraga anggar, aya tilu macem pakarang (Pedang) anu béda dina wangun sarta widang sasaran awak lawan anu kudu ditarajang
Katilu pedang éta téh floret (pikeun lalaki sarta awéwé), sabel husus pikeun lalaki sarta degen husus pikeun awéwé
Anggar mangrupa salah sahiji ti saeutik olahraga anu ngaku profesionalisme saméméh taun 1980an
Komo dina aturan - aturan mimiti Olimpiade anu ditulis ku Baron Pierre de Coubertin(présidén kadua ti International Olympic Committee), kalayan écés nuturkeun yén pamaén anggar profésional anu disebut jeung Masters kaci pikeun milu tanding
Anggar ditandingkeun dina ajang Olimpiade mimiti dina taun 1896
Mangrupa salah sahiji ti saeutik cabang olahraga anu jadi program tetep dina palaksanaan Olimpiade
Nomor-nomor dina anggar
Anggar anu ditandingkeun dina olimpiade maénkeun tilu nomer, anu dingaranan dumasar pakarangna: Dipaké pikeun lalaki sarta awéwé
Pakarang pedang ieu mibanda wangun nu leutik, melengkung, sarta hampang
Tungtungna datar atawa buleud mintul sarta sipatna pegas anu lamun ditojoskeun ka awak lawan,bisa naék turun sarta boga kagunaan minangka tombol sakelar
Hal ieu utamana dipaké pikeun floret listrk nu ngajaga leungeunna nu leutik sarta mahi keur ngajagaan bagian leungeun
Bagian handap pakarang pikeun nangkis sarta mencét tungtungna pikeun nojos
Widang sasaran anu kudu diserang nyaéta mimiti ti puhu pingping ka luhur nepi ka puhu beuheung sarta beuheung
Sabel (pedang melengkung)
Dipaké husus pikeun lalaki
Wangunna segitiga kalayan sudut nu henteu seukeut kawas parang leutik atawa ipis
Beuki ka luhur bentukna beuki gepéng jeung tungtung ditekuk sangkan henteu méncos
Nu ngajaga leungeun pinuh nutupan sakumna leungeun nepi ka puhu leungeun sabel
Bagian handap dipaké pikeun nangkis sarta bagian luhur dipaké pikeun marang sarta tungtungna dipaké pikeun nojos
Widang sasaran anu diserang nyaéta mimiti ti bujur ka luhur nepi ka sirah sarta leungeun
Degen (Pedang lempeng)
Dipaké khsus pikeun awéwé, wangunna segitiga sarta berparit dipaké pikeun masangkeun kabel
Pangkalna kandel nepi ka tungtung beuki leutik sarta jeger
Tungtungna datar bersih sarta berpegas anu boga fungsi minangka tombol dina waktuna nojos lawan
Nu ngajaga leungeunna badag
Pamakéanana pikeun nagkis sarta nojos tungtungna
Widang sasaran anu diserang nyaéta sakumna awak ti tungtung suku nepi ka sirah sarta sakumna leungeun
Tambaga nyaéta unsur kimia anu nomber atomna 29 jeung nomber nomor massa 63,54, mangrupa unsur logam, anu warnana kabeureum-beureuman
Unsur ieu miboga titik lebur 1.803° Celcius jeung titik didih 2.595° C
Dipikawanoh ti mimiti zaman prasejarah.Tambaga kaasup unsur kimia anu langka jeung jarang kapanggih dina wangun murni
Babari dipanggihkeun dina rupa-rupa senyawa jeung mineral
Pamakéan tambaga nyaéta dina wangun logam anu mangrupa gabungan penting dina wangun kuningan,perunggu sarta campuran emas jeung pérak
Loba dipaké dina nyieun pelat, alat-alat listrik, pipa, kawat, pamatrian, duit logam, alat-alat dapur, jeung industri
Senyawa tambaga ogé dipaké dina kimia analitik jang ngahérangkeun cai, salaku unsur dina inséktida, cét, oba-obatan jeung pigmén
Mangpaat biologis jang runtutan dina organisme hirup mangrupa unsur penting dina getih sato anu kulitna teuas
Sajarahna (tina basa Latin, "cuprum", ti pulo Cyprus)
Tambaga dipercaya geus diala salila 5000 taun
Anapon sipat-sipat tambaga nyaéta warnana kabeureum-beureuman, Unsur ieu babari dibentuk, teu teuas, jeung mangrupa konduktor anu alus jang aliran "elektron"(kadua sabada pérak)
Sumber-sumber tambaga kadang-kadang bisa kapanggih sacara alami, jiga anu kapanggih dina mineral-mineral kayaning cuprite, malachite, azurite, chalcopyrite, jeung bornite
Deposit bijih tambaga anu loba kapanggih di AS, Chile, Zambia, Zaire, Peru, jeung Kanada
Bijih-bijih tambaga anu penting nyaéta sulfida, oxida-oxidanya, jeung karbonat
Ti maranéhna, tambaga dicokot ku cara smelting, leaching, jeung elektrolisis
Mahoni nyaéta ngaran tangkal kai anu bisa kapanggih tumuwuh liar di leuweung jati sarta tempat-ternpat séjén anu deukeut jeung basisir, atawa dipelak di sisi jalan
Pepelakan anu asalna ti Hindia Barat ieu, bisa tumuwuh subur saupama tumuwuh dina keusik nu deukeut jeung basisir
Tangkalna jangkung, ti 5 méter nepi ka 25 méter, akarna tunggang, watangna buleud, loba régangna, kaina geutahan
Daunna daun majemuk, wangun daunna lonjong, tungtung jeung pangkal daunna seukeut, sisina rata, panjangna ti 3 nepi ka 15 sénti
Daun ngora warnana beureum, sanggeus kolot warnana héjo
Mahoni kembangan nalika umurna geus 7 taun
Buahna warna coklat
Sikina gepéng, warnana hideung atawa coklat
Tangkal mahoni anu jangkung tur roba régangna dimangpaatkeun minangka tangkal pikeun ngiuhan, ku kituna loba dipelak di sisi jalan
Salian ti éta ogé dimangpaatkeun pikeun dijadikeun ubar
Anu biasa dimangpaatkeun nyaéta sikina
Mahoni ngandung "saponin" jeung "planovoida"
Kasakit anu biasa diubaran ku mahoni nyaéta tekanan darah tinggi ("Hipertensi"), kurang napsu dahar, panas; kencing manis (Diabetes mellitus), asup angin, Ekzema, Rematik
setir asalna tina basa Walanda "stuur" paranti ngamudi mobil anu bangunna bunder, di jero kapal udara gé sok aya setirna,lamun nyekelan setir waktu mobil jalan disebutna nyetir anu ampir sarua jeung setang
Asam urat nyaéta panyakit ti sésa metabolisme zat purin anu asalna ti sésa kadaharan anu urang konsumsi
Purin sorangan nyaéta zat anu aya dina saban bahan kadaharan anu asalna ti awak makhluk hirup
Kalayan kecap séjén, dina awak makhluk hirup aya zat purin ieu, tuluy alatan urang ngadahar makhluk hirup kasebut, mangka zat purin kasebut pindah ka awak urang
Sagala rupa sayuran sarta bubuahan ogé aya purinan
Purin ogé dihasilkeun ti hasil parusakan sél-sél awak anu lumangsung sacara normal atawa alatan panyakit nu tangtu
Dina basa sapopoé istilah asam urat mindeng dipaké pikeun nyebutkeun gout atawa hiperurisemia, anu gangguanna lumangsung dina metabolisme asam urat
Tapi istilah asam urat sabenerna ngandung harti purin anu lumangsung alatan katabolisme (penguraian protein)
Sanyawa kalayan rumus kimia C5H4N4O3 ieu aya dina jumlah anu saeutik dina urin manusa
Lamun dipanaskeun, asam urat baris ngahasilkeun uréa, amonia, sarta karbon dioksisa
Kadar asam urat anu kaleuleuwihan baris ngabalukarkeun sagala rupa panyakit, kawas rématik sarta batu ginjal
Gangguan asam urat ieu lumangsung dina lalaki sarta wanoja
Kaayaan asam urat hiji jalma dipangaruhan ku umur
Saméméh mangsa begér, kadar asam urat normal pikeun lalaki atawa wanoja nyaéta kurang ti 3,6 mg/dl
Sedengkeun sanggeus mangsa begér, kadar asam urat normal pikeun lalaki nyaéta 7mg/dl sarta kurang ti 6mg/dl pikeun wanoja
Peringkat kadar asam urat dipicu ku obésitas (gendut teuing), gagal ginjal, konsumsi kadaharan luhur purin, konsumsi alkohol, sarta konsumsi obat-obatan (contona hiperténsi sarta ubar kanker)
Pasar nyaéta tempat jelema nu daragang di tempat anu geus ditetepkeun diunggal kabupatén, distrik, kacamatan, malah méh di unggal désa sok aya pasar
Bag-bagan Pasar Numutkeun Waktuna
Pasar Poéan, nyaéta tempat papanggihna padagang jeung nu meuli anu lumangsung unggal poé
Pasar Mingguan, nyaéta tempat papanggihna padagang jeung nu meuli anu lumangsungna sakali dina saminggu
Pasar Bulanan, nyaéta tempat papanggihna padagang jeung nu meuli anu lumangsungna sabulan sakali
Pasar Taunan, nyaéta tempat padagang jeung nu meuli anu ayana sakali dina sataun contona "Jakarta Fair", "Surabaya fair", "Tokyo Fair" jeung sajabana
Bagbagan Pasar Numutkeun Tempatna
Pasar di éta tempat nyaéta pasar anu nyadiakeun pangabutuh barang konsumén di éta tempat
Pasar Daérah, nyaéta pasar anu ngalayanan para padagang "menengah" pikeun daérah disabudeureunana
Pasar Nasional, nyaéta pasar anu ngadagangkeun barang-barang industri di jero nagri
Pasar Internasional, nyaéta pasar anu ngadagangkeun barang industri di luar nagri
Bagbagan Pasar Numutkeun Wangunna
Pasar kongkret/ nyata, nyaéta pasar anu nyadiakeun barang-barang nepi ka padagang jeung nu meuli bisa langsung transaksi, contona pasar bungbuahan, jeung sajabana
Pasar abstrak, nyaéta pasar anu ngadagangkeun barang dumasar kana conto jeung kualitas barang anu geus ditangtukeun
Contona Bursa Éfék Jakarta, Bursa Éfék Tokyo jeung sajabana
Bagbagan Pasar Numutkeun Rupana
Pasar sampurna, nyaéta pasar tempat padagang jeung nu meuli silih mikanyaho harga
Pasar teu sampurna, nyaéta pasar anu di jerona padagang jeung nu meuli kurang boga kabébasan dina nangtukeun harga paménta jeung nawarkeun
Bagbagan Pasar Numutkeun Loba Saeutikna Padagang jeung Nu meuli
Pasar dina kaayaan "persaingan"
Pasar dina kaayaan "persaingan monopolitis"
Amnésia nyaéta kaayaan hiji jalma anu henteu sanggup nginget kajadian mangsa katukang alatan trauma psikologis atawa alatan cidra otak disebut "amnesia"
Kalayan kecap séjén amnesia anu disebabkan ku tatu otak disebut "amnesia organik" sedengkeun amnesia anu disebabkan trauma psikologis disebut "amnesia fungsional"
Perkara amnésia mindeng lumangsung dina sawatara perkara, kawas kacilakaan anu ngeunaan bagian sirah sarta perkara panyakit anu nyambung jeung bagian otak, contona stroke, épilepsi, tumor, sarta infeksi otak
Lamun memori anu leungit ngait kana kajadian anu lumangsung saméméh cidra otak, hal kasebut dipikawanoh "amnesia retograd"
Tapi lamun hiji jalma henteu sanggup nginget informasi kakara sanggeus cidra otak hal kasebut disebut kalayan "amnesia anretograd"
Sajaba cidra otak, amnésia bisa disebabkan ku hiji kajadian atawa kajadian anu ngabalukarkeun trauma sacara émosional
Penderita ngalaman masalah dina memori jangka pondok, sarta memor jangka panjang, kaayaan ieu disebut amnesia psikogenik
Transient global amnesia (TGA) geus jadi fénoménaanu dijelaskeun salila leuwih ti 40 taun
Sacara klinis, ieu wujud paroksismal transien kagunaan memori
Geura-giru pangabisa nginget sawatara anu disimpen awét kawas memori jauh, tapi, pasien ngalaman kalengitan nu mencolok ti memori pikeun kajadian panganyarna sarta gangguan pangabisa pikeun ngabéla informasi anyar
Dina sawatara perkara, tingkat kaleungitan memori retrograde hampang
Loba pasien anu hariwang sarta sababaraha kali bisa ngusulkeun pertanyaan ngeunaan kajadian transpiring
Sanggeus pamariksaan status mental, fungsi basa anu diawetkan, anu némbongkeun pelestarian memori semantik sarta sintaks.. Perhatian kahindar, kaparigelan visual-spasial anu gembleng, sarta keterampilan sosial dipertahankeun
Gejala biasana lumangsung kurang ti 24 jam
Kutang nyaéta sabangsaning baju jero nu dipakéna di jeroeun papakéan
Nu maké kutang téh awéwé sangkan cangkéng jadi lengkéh jeung pinareup katingali nyentreu beuneur
Ilaharna kutang dirarancang kalayan bentukna anu ngepas pikeun ngangkat pinareup sangkan teu rayud
Mimitina kutang dijieun pikeun pungsina anu tangtu, tapi lila-lila, kutang dieuyeuban ku "desain" anu matak ngirut
Ayeuna mah kutang téh geus ngésér maknana, lain kabutuhan papakéan deui tapi geus jadi "fashion"
Standar produsén jeung ukuran anu loba, ngabalukarkeun héséna manggihan kutang anu cocog
Pinareup awéwé, ukuran, jeung bentukna teu sarua, bisa barobah gumantung kana siklus ménstruasi, kakandungan, atawa beuratna awak
Balukarna 80% awéwé salah maké kutang alatan ukuran anu teu cocog, di antarana 70% awéwé maké kutang anu leutik teuing, 10% awéwé maké kutang anu gedé teuing
Kutang atawa BH asalna tina basa Perancis kuno anu hartina "lengan atas," puhu leungeun
Sajarah kutang dimimitian dina taun 2500 saméméh maséhi
Taun 450 saméméh maséhi, awéwé di Romawi geus maraké korsét
Korsét mimiti diwanohkeun ku Catherine de Medici, pamajikana Raja Henri II ti Prancis, persisna dina patengahan abad ka-15
Harita, aya anggapan yén awéwé anu sampurna téh nyaéta anu awakna lengkéh
Kahéngkéran korset téh ngabalukarkeun nyeri palebah beuteung, dada jeung tonggong
Dina taun 1893, Marie Tucek naratas papakéan anu jiga kutang samodél ayeuna tur geus dicatet di kantor hak patén Amérika Serikat
Dina taun 1912 istilah "brassiere" geus aya dina "Oxford English Dictionary"
Mary Phelps Jacob nimukeun kutang modérn dina taun 1913
Kutang mimiti dipaténkeun dina taun 1914 ku salah saurang socialite ti New York anu ngarana "backless bra"
Tapi manéhna ngajual hak paténna ka "Warner Brothers Corset Company" di Connecticut, Amérika Serikat saharga $1,500, anu satuluyna ngahasilkeun kurang leuwih ti 15 juta dolar
Kapanggihna kutang lantaran teu kahaja, nyaéta nalika Mary ngadatangan hajat di New York, anggalna manéhna rék maké gaun
Tapi nalika manéhna maké korsét, justru korsét ngaruksak bentuk gaunna, ku sabab éta gaun dijieuna tina bahan anu ipis lantaran korsét baheula dijieuna tina rangkay baja
Tuluy manéhna néngan bongbolongan pikeun nyingkahan éta masalah, tuluy nyieun papakéan tina dua sulampé anu bahanna sutra anu ditambahan ku pita
Éta mangrupa kutang munggaran anu bentukna basajan kénéh
Tuluy Mary ngadegkeun pausahaan anu ngaranna "Caresse Crosby", ti harita Mary ngamimitian nyieun kutang
Dina taun 1928, Ida Rosenthal, salah saurang imigran anu asalna ti Rusia nyiptakeun sistem ukur "cup" dina kutang jeung mekarkeun bentuk kutang anu disaluyukeun jeung umur, ti mimiti puberitas nepi ka mangsa déwasa
Di taun 1935, Warner nyiptakeun sistem ukur "cup" anu ayeuna mah ti A nepi ka D anu satuluyna diterapkeun ku produsén kutang lianna
Kamekaran kutang dina taun 1922, Ida Rosenthal jeung Enid Bissett nyampurnakeun bentuk kutang anu bentukna jiga mangkok kalayan bentukna anu béda-béda dumasar kana ukuranana
Kutang anu bentukna jiga mangkok sok disebut "Maidenform"
Di Indonésia, kutang atawa BH wancahan tina "Buste Hounder" (Basa Walanda)
Basa Sundana Bengkeut Harigu
Baheula, nalika Indonésia dijajah ku Walanda, dina poé munggaran keur digawé nyieun jalan pos Anyer ka Panarukan, loba "budak" pribumi awéwé-lalaki anu digarawé bari ngan ukur maké kaén anu dibeulitkeun nutupan awak bagéan handap, sedengkeun bagéan luhur, tina bujal tepi kana beuheung mah buligir
Patugas anu harita ngamandoran nyaéta Don Lopez comte de Paris asalna ti Perancis, ngarasa karagok ningalina
Nya inyana motongan kaén bodas, tuluy éta kaén dibikeun ka salah saurang awéwé bari ngomong, "Tutupan éta bagéan "berharga" manéh"
Don Lopez nyaritana maké basa Perancis
Basa Perancis "berharga" nyaéta "coutant"
Tapi éta awéwé teu ngartieun naon anu diomongkeun ku éta mandor téh, naha bet méré kaén kana pinareupna alatan éta awéwé bubulucunan
Don Lopez ngarasa kesel lantaran éta awéwé teu ngarti-ngarti kana naon nu di maksud, manéhna bari tuluy tutunjuk kana pinareup éta awéwé bari terus nyebut-nyebut "Coutant
Kakara nu araya di dinya ngartieun yén maksudna éta kaén pikeun nutupan pinareup awéwé
Sanggeus éta kajadian, sakabéh pribumi boga anggapan yén kaén anu dibeulitkeun kana pinareup awéwé téh ngarana coutant atawa dina éjahan basa Indonésia mah "kutang"
Kutang miboga sababaraha ukuran saperti papakéan séjéna, ilaharna ukuran kutang téh kombinasi ditilik tina ukuran "lingkar linear" rusuk (32, 34, 36, jsté) kalayan ukuran volume pinareupna (A, B, C, jsté)
Ukuran "lingkar linear" rusuk mangrupa ukuran "lingkar rongga dada" (diukur dina satuan inci) anu ukuranan persis di handapeun pinareup, tuluy ditambah 4
Sedengkeun ukuran volume dada mangrupa gedéna pinareup anu disaluyukeun jeung volume cairan dina satuan ons
A sarua jeung 8 ons cairan, B sarua jeung 13 ons cairan, jeung C satara jeung 21 ons cairan, jsté
Jadi kutang anu ukurana 32A kaasup kutang anu cocog pikeun awéwé anu lingkar rongga dada 28 inchi jeung volume dadana sarua jeung 8 ons cairan
Ukuran kutang anu dijieun ku Ida Rosenthal dina taun 1928, kalayan ukuranna dibakukeun dina taun 1935 ku Warner Brothers Corset Company persisna di Connecticut, Amérika Serikat
Ilaharna 75% awéwé maké kutang kalayan ukuran anu salah
Ukuran kutang umumna mah bakal barobah ngigelan jaman
Lamun awak nu barobah, kantenan ukuran kutang ogé bakal barobah
Cara sangkan mikanyaho pinareup barobah gedéna atawa henteu maké pita paranti ngukur atawa tabél konvérsi pikeun nangtukeun ukuran kutang, lantaran teu salawasna beuret awak ngagédéan pinareup ogé bakal gedé
Ngaliwatan pita pangukur ngagampangkeun urang pikeun mikanyaho ukuran kutang anu cocog
Nalika ngukur pastikeun kudu bener ulah nep ka pitana kendor sabab bakal mangaruhan kana hasil pangukuran
Ku Lantaran kitu urang kudu taliti dina ngukurna, lamun pitana ngepas teuing hasilna kutang anu dipilih bakal sereg kitu ogé sabalikna
Nalika milih kutang pastikeun kakaitna anu ngepas, seringna dipaké jeung diseuseuh bakal mangaruhan kana kakaitna lila-kalilaan bakal kendor
Salain ti pita pukur bisa maké tabél konvérsi lantaran satuan ukuran kutang unggal nagara bisa jadi béda
Teu sakabéh produsén miboga standar ukuran anu sarua
Ukuran 36B moal sarua antara hiji produsén anu séjéna
Jadi saméméh meuli kutang alusna mah dicobaan heula
Saluyukeun ogé tali kutang sangkan bener-bener ngeunaheun dipakéna
Kutang anu pas dipaké bakal méré dua "efek".v Kahiji, pinareup bakal leuwih kaangkat (katingali lengkéh) anu kadua, bentuk awak bakal katingali alus
Maké kutang ukuran anu cocog bakal ningkatkeun kapercayaan diri jeung ngeunaheun nalika dipakéna
Sangkan ngababarikeun nalika ngukur pinareup tingali tabél konvérsi ieu di handap: Rupa-rupa kutang
Ditilik tina pungsi,bentuk "cup" jeung bahan kutang di antarana : Kutang ieu miboga "outline" anu leuleus kalayan "seamless cup" sangkan teu katingali di luar papakéan
Kutang "Seamless" cocog diadu maniskeun jeung papakéan séjéna
Nutupan sakabéh bagéan pinareup jeung katingali nangreu neuhneur
Kutang ieu cocog dipaké olahraga
Bahana leuleus, "elastis", jeung ngeunaheun dipakéna lantaran bisa nyerep késang
Jinis kutang ieu miboga talina anu leuwih lébar dibandingkeun tali kutang biasa
Kutang ieu mioga dua ukuran nyaéta 1/2 jeung 3/4
Kutang "Cup" 1/2 miboga "desain" anu "feminim" lantaran aya rénda pikeun mamanis dina ieu kutang sangkan katingali "elegan"
Miboga tali anu bisa diatur dina makénaé sangkan ngeunaheun atawa henteuna bisa diatur kumaha urang
Sedengkeun kutang "cup" 3/4 cocog pikeun baju aya kerahan anu bentukna "V-neck"
Kutang modél ieu euweuh kawatan dibagian handap "cup"
Kutang ieu aya kawat pikeun panyangreud sangkan pinareup katingali nangreu
Kutang "half-cup" cocog dipaké ku miboga pinareup anu leutik
Kutang modél ieu miboga lapisan "padding" anu pungsina pikeun pinareup katingali neuhneur
Bédana jeung kutang "push up" nyaéta perenah paddingna dibelah handapeun "cup", sedengkeun kutang "push up" dibelah luar "cup"
Kutang ieu cocog dipaké jeung "tank top", pilih kutang modél ieu anu bakal nutupan bagian hareup kutang
Kutang ieu cocog keur udara panas
Aya sawatara hal anu perlu diperhatikeun lamun awéwé saré maké kutang, di antarana aya kutang anu husus dijieun paranti saré, biasana dijieun tina bahan nilon atawa katun
Bahan-bahan kasebut alus pikeun kulit lantaran ku kituna, kulit bisa engapan
Kabiasaan saré maké kutang ngabalukarkeun bakal késangan anu satuluyna éta uap cai késang bakal cicing dina kutang, ieu téh bisa nyababkeun ateul
Salain ti éta, saré maké kutang bakal ngalantarankeun guligah nalika saré, lantaran kutang anu hakékatna dijieun pikeun nyangreudkeun pinareup jeung ngabentuk pinareup, tangtuna kutang bakal pageuh jeung manteng
Lantaran kitu bakal moal tibra saré alatan sereg, sabab nalika saré waktuna otot-otot istirahat, jeung ngaluarkeun racun
Lian ti éta saré mangrupa kasempetan pikeun sistem kekebalan awak ngaproduksi hormon-hormon imunitas
Jadi lamun saré maké kutang bisa hésé saré (insomnia) alatan awak teu bisa ngarénghap kalayan bébas
Anu bahaya pisan bisa ngajangkit panyakit kangker payudara
Ilmuwan Sydney Singer jeung pamajikana Soma Grismaijer dina taun 1991 pernah nulis anu judul bukuna "Dressed To Kill: The Link Between Breast Cancer and Bras", anu ngébréhkeun yén lamun hayang nyingkahan panyakit kangker payudara sakuduna awéwé maké lila teuing maké sakuduna mah dina sapoé téh kurang ti 12 jam
Numutkeun Sydney Singer, lamun maké kutang lila teuing bisa ningkatkeun suhu jaringan dina pinareup, lian ti éta awéwé anu maké kutang miboga kadar hormon prolaktin (hormon anu pungsina pikeun ngarangsang "kelenjar air susu") anu leuwih loba
Kadua hal ieu bisa mangaruhan ngabentukna kangker payudara
Salain ti éta, ulah sering teuing maké kutang anu manteng atawa sereg ku sabab bisa ngabahayakeun kaséhatan lantaran bisa ngawatesan aliran getah bening dina pinareup
Lian ti masalah kashatan kutang ogé aya kahéngkéran séjéna saperti kutang anu aya kawatan
Ilaharna awéwé osok maké kutang kawat lantaran kutang ieu leuwih ngeunaheun dipakéna lantaran pinareup bisa katembong neuhneur
Tapi aya kahéngkéran kutang ieu nyaéta bisa nyababkeun kabéntar gelap, saperti kajadian di London taun 1999 aya dua awéwé anu kabéntar gelap, pinareupna jadi tutung alatan éta awéwé maké kutang kawat
Sanggeus ditalungtik geuning nu nyababkeun awéwé éta kabéntar gelap alatan kutangna aya kawatan anu mana kawat téh kaasup konduktor
Mangpaat kutang nyaéta nyampurnakeun "penampilan" sacara "estetis", kutang nutupan pinareup sangkan katingali alus jeung mantes
Pinareup sacara anatomi teu miboga otot jadi bakal katarik ka handap ku gaya gravitasi bumi, lantaran kitu perluna maké kutang sangkan teu rayud
Salain nyangreudkeun pinareup kalayan alus, kutang ogé mangaruhan kana sirkulasi "pernapasan" jeung aliran getih leuwih lancar
Mangpaat kutang salain pikeun ngabentuk awak awéwé sangkan alus, kutang ogé miboga mangpaat séjéna saperti dijieun masker
Dina taun 2009, saurang ilmuwan Ukraina meunangkeun Ig Nobel lantaran pamanggihna kana pénoména masker kutang anti radiasi nuklir
Numutkeun Dr Bodnar, teukudu maliré kana ukuran "cup" kutang anu dipaké, kutang anti radiasi nuklir ieu tetep bisa nyalametkeun tina bahayana radiasi nuklir
Dr Bodnar ngébréhkeun yén masker ieu bisa dipaké lamun aya kahuruan, badai kebul atawa wabah flu babi
Cara milih kutang
Aya sawatara paktor anu mangaruhan bentuk pinareup sangkan katingali mantes, patalina jeung kutang anu pungsina pikeun nyangreukeun pinareup, paktor-paktor anu mangaruhanna di antarana bahan, modél, tali, "cup"
Ditilik tin bahanna kutang loba pisan rupana, henteu sakabéh alus jeung cocog pikeun dipaké di iklim Indonésia
Urang kudu bisa milih bahan anu ngeunaheun dipakéna sangkan sirkulasi udara kakontrol
Singkahan "cup" anu kandél, ku sabab bakal hareudang
Rupa-rupa kutang loba pisan, tapi nalika milih kutang kudu disaluyukeun jeung kabutuhan, yén pungsi "estetika" jeung pungsi kutang téh pikeun ngabentuk, nahan pinareup sangkan teu rayud
Kamekaran jaman mangaruhan kana rupa-rupa kutang, lolobana kutang anu katingalina séksi téh teu saluyu jeung hakékatna pungsi kutang anu ngabalukarkeun pinareup rayud
Salain ti éta tali kutang ogé mangaruhan, pungsina tali pikeun panyangreud jeung "mendistribusikan gaya berat"
Tali kutang kudu bisa nahan sangkan teu morosot alatan gaya tarik (gravitasi) bumi
Tali kutang anu alus nyaéta tali anu teu babari logor
Tali kutang anu kendor matak teu ngeunaheun dipakéna sabab morosot waé jeung moal méré pangaruh kana bentuk pinareup
Tali kutang anu alus téh nyaéta anu bisa diatur panjang pondokna tali nepi ka bisa dipeperenah dina makéna
Bentuk pinareup bakal katingali mantes lamun sakabéh jaringan lemak kakumpul ka hareup ngabentuk dua gumpalan anu pinuh
"Cup" anu cocog ilaharna kudu nampung sakabéh jaringan susu asup nahan jaringan lemak anu tadina imigrasi lantaran kutang anu tetep aya dina "cup"
Kutang anu alus mah anu ngeunaheun dipakéna
Kutang anu teu saluyu jeung pinareup bakal ngabalukarkeun panyakit
Kutang anu dominan dijieuna tina bahan polister, katun, nylon atawa campuran bahan "elastane" jeung "lycra" sangkan "elastis"
Salin bahan, ukuran ogé kudu kaliwat pentingna
Unggal jalema miboga pinareup anu béda
Makéna kutang anu cocog kahéngkéran bentuk pinareup bakal kasingkahan
Pinareup anu leutik, pikeun ngangkat pinareup sangkan katingali mantes jeung séksi pilih kutang anu "balcony"
Pilih anu busana di sisi atawa di handap pikeun ngangkat pinareup sacara maksimal, salain ti éta pilih "cup" anu satengah
Kutang anu aya kawatan ogé cocog sangkan némbongkeun beulahan pinareup
Sedengkeun pinareup gedé, pilih kutang anu "cup"na gedé sangkan nutupan pinareup
Atawa bisa ogé kutang anu aya kawatan di handapna sangkan ngangkat pinareup
Pilih kutang anu tali taktak jeung dada anu leuwih gedé sangkan kuat ngangkat pinareupna
Lamun hayang katingalina leutik pinareupna, paké kutang anu "minimalis" ulah loba rénda atawa pernak-pernik nu séjéna
Aya sawatara cara mikanyaho cocog henteuna nalika meuli kutang nyaéta ngarénghap sing jero, tuluy rasakeun naha pinareup ngeunahun atawa henteu, ulah nepi ka kutang mangaruhan kana ngarénghap
Tingali ogé naha posisi tali kutang henteu nimbulkeun rasa nyeri jeung lécét belah tonggong
Coba angkat leungeun, naha kutang ogé ka angkat, terus naha tali kutangna morosot
Lamun henteu berarti kutang éta cocog
Cara nyeuseuh kutang teu béda jauh jeung nyeuseuh papakéan jero
Mimitina kutang dikeueum dina cai sabun ulah dikucek-kucek lantaran kokotor dina kutang mah henteu némpél di bagéan luar, tapi bagian anu dikucek mah bagian tukangna
Ulah diperes tapi langsung digantung, antepkeun nepi ka garing
Lamun nyeuseuhna ku leungeun, carana peres bagian talina, bagian tukang kutang, tuluy bagian hareupna,lamun kutangna aya kawatan cepeng kawatna tuluy peres nepi ka kaluar caina
Alusna mah nyeuseuh kutang ku leungeun, ulah ku mesin cuci lantaran ku mesin mah babari rusakna
Lamun nyeuseuhna ku mesin cuci pilih mesin anu bisa di "set hand wash" jeung singkahan makén mesin paranti ngagaringkeun lantaran suhu mesin anu gedé bakal ngarusak bentuk kutang
Alusna langsung dipoékeun nepi ka garing lantaran lamun diengkékeun bakal cimeutingan jeung bakal jamuran
Salain ti éta, nyeuseuh kutang dina jero plastik papakéan jero ("lingerie bag"), lantaran ieu bisa nyingkahan kutang jadi ruksak tapi kudu disaluyukeun jueng suhu cai dina mesin
Pastikeun maké déterjén anu hampang nalika nyeuseuhna lantaran mingkin kuat déterjénna mingkin gampang ruksak bahan kutang, balukarna kutang jadi gancang belél
Nalika ngangkat kutang tina mesin cuci, angkat bagian "cup" sangkan bentuk kutang angger hadé
Nalika moéna kutang kudu digantungkeun bagian tukangna sangkan teu tikait kana papakéan nu séjéna
Teundeun kutang di tempat nu misah tina papakéan séjéna, upamana dina laci
Lantaran moal ngarusak bentuk kutang, tapi omat nendeunna kudu rapih
Akita Inu nyaéta Anjing badag nu asalna ti nagara Jepang, ieu téh jenis anu pangbadagna ti Spitz-jenis turunan Jepang
Maranéhanana kuat, anjing keker, kalayan deg-degan anu has
Gambaran Akita Inu
Anjing ieu téh ukuranna badag, tegep
Irungna badag sarta hideung
Huntuna sarta caréham mibanda gégélan anu kuat, seukeut huntuna kawas gunting
Panonna rélatif leutik, ampir ngawangun segitiga alatan ngaronjatna sudut panon luar, warna panonna coklat kolot, poek ogé beuki alus
Ceuli Akita Inu rélatif leutik, kandel, segitiga, saeutik budeur di tungtung, sarta condong ka hareup
Beuheungna kandel sarta sungsuaman
Tak-takna téh déngdék
Buluna kawas mantel anu teuas, lapisan handapna lembut sarta mundel
Warna awakna cokelat beureum, (buuk cokelat beureum jeung hideung ipis), belang-belang sarta bodas
Kabéh warna bodas, kajaba disebutkeun (di sisi moncong, di pipi, di handapeun caréham, beuheung, awak harigu, sarta buntut sarta dina bagian dina suku)
Jangkungna kurang leuwih 67 cm
Umumna, Akita nyaéta anjing anu poharu patuh, tapi bisa ogé watekna teu disangka-sangka robah, Akita kudu dilatih sangkan leuwih patuh
Maranéhanana anjing anu watekna sabar, alus haté, sarta satia, sarta jenis anjing ieu perlu babaturan
Akita Inus bisa jadi agresif ka anjing séjén
Anggota kulawarga kudu merlakukeun kalayan hormat sarta perhatian Akita bakalan konsisten sarta sosialisasi sacara bener, sabar, tur pinuh ku kaasih kawas jenis anu séjén
"Mikronésia ngalih ka dieu
Pikeun guna lian ti Mikronésia, tempo Mikronésia (disambiguasi)" Féderasi Mikronésia () mangrupa hiji nagara kapuloan daulat, merdika, diwangun ti opat nagara bagian ti kulon ka wétan: Yap, Chuuk, Pohnpei, jeung Kosrae
Nagara ieu miboga kira-kira 607 pulo jeung aréa +700 km dina Samudra Pasifik Kulon
Opat nagara bagian dina féderasi nyaéta: Nagara-nagara bagian teras dibagi deui kana kotamadya
Féderasi Mikronésia miboga opat bandar udara internasional
Populasi asli Féderasi Mikronésia, nu kalobaannana urang Mikronésia, diwangun ti rupa-rupa grup étnolinguistik
Chuuk 48.8%, Pohnpei 24.2%, Kosrae 6.2%, Yap 5.2%, kapuloan luar Yap 4.5%, Asia 1.8%, Polinésia 1.5%, nu lian 6.4%, teu kawanoh 1.4%
Minoritas nu lumayan gedé miboga ogé katurunan Jepang, nu mangrupa hasil campuran antara urang Jepang jeung Mikronésia nalika wayah panjajahan Jepang
Aya ogé populasi ékspatriat nu mekar di antarana urang Amérika, Australia, Éropa, jeung padumuk ti Cina jeung Pilipina ti wayah 1990
Basa Inggris geus jadi basa umum pamaréntah, jeung pikeun atikan sékundér jeung térsiér
Di luar kota utama ti opat nagara bagian, basa daérah dipaké sacara utama
Kamekaran populasi tetep luhur dina 3% per taun, rada disaimbangan ku émigrasi
Saban opat nagara bagian miboga budaya jeung tradisina sosorangan, tapi aya ogé patalian budaya jeung ékonomi nu umum nu geus aya ti baheula
Contona, kamiripan budaya kawas kapentingan kulawaga nu kaluas tradisionalna jeung sistem klan bisa dipanggih dina sadaya kapuloan
Kapuloan Yap katelah "uang batu"-na (Batu Rai), cakram gedé biasana ti kalsit, nepi ka 4 m diaméterna, kalawan lang di tengahna
Padumuk satempat, nyaho yén nu boga hiji, teu kudu dipindahkeun basa nu boga ganti
Aya lima jenis utama: "Mmbul", "Gaw", "Ray", "Yar", jeung "Reng", nu panungtungna ngan diaméterna
Basa-basa di Féderasi Mikronésia kaasup basa Inggris (basa resmi jeung umum), basa Truk, basa Pohnpei, basa Yap, basa Kosrae, jeung aya sababaraha basa daérah
Ngan aya saeutik panulis ti Féderasi Mikronésia
Dina 2008, Emelihter Kihleng minangka warga nagara nu kahiji medalkeun hiji kumpulan puisi dina basa Inggris
Noel Gallagher anu boga ngaran lengkep Noel Thomas David Gallagher (gumelar 29 Méi 1967-ayeuna) nyaéta penyanyi jeung penulis lagu, lian ti éta, Noel kasohor salaku gitaris grup musik Oasis.Noel nyaéta lanceukna Liam Gallagher, vokalis Oasis
Lalaki anu gumelar di Longsight, Mancherster, Inggris ieu mulai maén gitar ti umur 13 taun sacara otodidak
Noel pernah ngalaman kacelakaan anu ngabalukarkeun suku katuhuna cidera terus teu meunang gawé beurat, tapi ieu hal dipaké pikeun latihan gitar jeung nulis lagu ku Noel
Noel nikah jeung Meg Mathews taun 1997, nalika manéhna keur nyiapkeun album "Be Here Now", tapi ahirna mah cerai bulan Januari 2001 sabab aya awéwé séjén dina kahirupan Noel
Lalaki anu resep kana sepak bola ieu ngajalin hubungan jeung awéwé asal Skotlandia, Sara MacDonald, tina ieu hubungan, Noel boga anak nu kadua
Taun 1998, Noel ngiluan audisi pikeun jadi personil grup musik "Inspiral Carpets" tapi gagal, terus manéhna asup jadi personil Oasis jeung lanceukna, Liam Gallagher (vokal), Paul McGuigan (bass), Tony McCarroll (drum), jeung Paul Arthurs (gitar)
Noel geus méré kontribusi anu gédé dina penulisan katut garapan lagu-lagu Oasis, di antarana: "Definitely Maybe, (What's the Story) Morning Glory?, Be Here Now Standing on the Shoulder of Giants, Heathen Chemistry, Don't Believe the Truth, Oasis Studio Album VII dan juga album kompilasi The Masterplan jeung Stop the Clocks"
Sabada Oasis bubar, ahirna Noel balik deui ka panggung salaku penyanyi solo
Konser perdana jeung grup musik nu mirigna High Flying Birds ieu dilaksanakeun di Dublin tanggal 23 Oktober 2011
Noel mawakeun 20 lagu anu hampir sakabéhna materi anyar kaasup 9 lagu Oasis
Helmy Yahya lahir di Palémbang, Sumatera Selatan, 6 Maret 1962, Helmy nyaéta presenter, nu nulis sarta créator quiz sarta program télévisi
Lalaki anu kungsi nempuh atikan di STAN ieu meunang landian minangka raja Kuis Indonésia, sanggeus seniorna Ani Sumadi
Tantowi Yahya nyaéta lanceuk kandung ti Helmy Yahya anu ogé mangrupa presenter sarta produser nu kaceluk di Indonésia
Alatan loba ngaluarkeun kuis-kuis kréatif rarancangna sorangan sarta kuis adaptasi ti kuiz luar nagari
Sawatara kuis anu jadi karyana di antawisna, Pesona Nada (TVRI), Kuis Berpacu Dalam Melodi (TVRI, 1989-1998), Kuis Aksara Bermakna (TVRI, 1989-1996), Kuis Siapa Dia (TVRI, 1992-1998), Kuis Tak Tik Boom (RCTI, 1992), Kuis Aksara Bermakna (ANTV, 1997), Kuis Joshua (Indosiar, 1999-2001), Kuis Siapa Berani (Indosiar, 2000 - 2005), sarta nu lianna
Sajaba ti éta sawatara réality show sarta acara-acara live télévisi ogé jadi hasil karyana
Di antawis program nu kasebut nyaéta, Asli Apa Palsu (Asal) (SCTV), Mimpi Kali Yee…, (SCTV), Menembus Batas (ANTV), Playboy Kabel (SCTV), Uang Kaget (RCTI, 2004 - 2006), Tolooong (SCTV), Penghuni Terakhir (ANTV), Bedah Rumah (RCTI), Nikah Gratis, (RCTI), Asal Plesetan (ANTV), sarta nu lianna
samentara patali kahirupan pribadina, Helmy nyaéta anak bungsu ti opat barayana, nyaéta Wardia Yahya (56), Alimin Yahya (52), Dalilah Yahya (47) sarta presenter Tantowi Yahya (42)
Helmi nyaéta salaki ti Harfansi Yahya, sarta miboga tilu urang anak, Rendy Faraitody Yahya (16), Amerigo Salim Yahya (10), Saskia Rachelly Yahya (6)
Helmy anu kungsi ngahontal Panasonic Award, presenter kuis panghadéna éta, arék pisah jeung pamajikanana
Tapi alatan tinimbang ti kulawarga sarta barudakna, pipirakan éta gagal lumangsung
Dina sasih Méi 2009, Helmy ngagugat cerai pamajikanana alatan pamajikanana selingkuh, dina kaping 21 Méi 2009, Helmy mergokan pamajikanana, keur jeung saurang lalaki
Tungtungna, Helmy mutuskeun pikeun ngadukeun pamajikanana sarta ngagugat cerai pamajikanana anu geus méré 4 urang anak
Kaping 6 Juni 2009, Helmy resmi cerai jeung Aci, sarta Helmy meunang hak asuh kaopat anakna, sedengkeun patali jeung perkara perselingkuhan anu disangka dipigawé ku Aci, tungtungna Helmy henteu manjangkeun masalah ieu
Manéhna nyabut laporanana dina pertengahan Juni 2009
11 Juni 2009, Helmy ngawinkeun putra kahijina, Rendy Faraithody Yahya
Dina acara kawinan budakna, urut pamajikanana teu datang dina acara
Néangan rezeki di dunya hiburan, tétéla dituturkeun ku anakna
Tody, salah sahiji anak Helmy nu milih nuturkeun bapana kalayan nyieun band, AOP, anu ogé diorbitkaeun ku Helmy
Tétéla jadi duda henteu perlu dirasakeun lila-lila ku Helmy, alatan di taun 2010, benerna dina kaping 15 Januari, manéhna ngalamar kabogohna, anu urut mahasiswina, Febriyani Sofyan
Akad nikahna dina Minggu, 17 Januari, tempatna di Crowne Plaza, Sapphire Room